Eino Luukkonen

Eino Luukkonen (29. syyskuuta 1915 Helsinki – 23. elokuuta 1998 Kuopio) oli suomalainen virkamies, joka toimi Kuopion kaupunginjohtajana 13 vuoden ajan vuosina 1962–1975.
Luukkosen virkakausi ajoittui Kuopion kasvuvuosiin, jolloin kaupunki ja maalaiskunta yhdistyivät ja Kuopion väkiluku lähes kaksinkertaistui.Helsingin Sanomat 25.8.1998

Ura
Talvisodassa tuolloin sotilasarvoltaan vänrikkinä palvellut 25-vuotias Luukkonen toimi panssarintorjuntatykkijoukkueen johtajana. Vuonna 1965 hänelle myönnettiin ansiokkaasta palveluksesta Suomen Valkoisen Ruusun I luokan ruusumerkki. Kuollessaan Luukkonen oli sotilasarvoltaan kapteeni.Savon Sanomat 13.3.1997

Eino Luukkonen sai filosofian maisterin arvon Helsingin yliopistossa vuonna 1941. Valmistuttuaan hän toimi Helsingin työväen säästöpankissa, kunnes 1951 siirtyi 36-vuotiaana kauppalanjohtajaksi Äänekoskelle. Hyvinkään kauppalanjohtajana hän toimi vuosina 1955–1959 ja kaupunginjohtajana 1960–1962. Kuopion kaupunkia hän johti vuosina 1962–1975.

Hän oli mukana käynnistämässä Kuopion musiikkilukiota. Kuopion musiikkilukio oli tuolloin Suomen ensimmäinen musiikin erikoislukio. Nykyisin vastaavia lukioita on Suomessa yhdeksän.Suomen ensimmäinen musiikkilukio 30-vuotias, Opettaja-lehti 47/98 Luukkonen oli myös mukana perustamassa ja kehittämässä Kuopio Tanssii ja Soi -tapahtumaa

Ansioistaan Kuopion korkeakoulun kehittämisessä Luukkonen promovoitiin filosofian kunniatohtoriksi.Savon Sanomat 24.8.1998
Kiivas työtahti ajoi Luukkosen sairauseläkkeelle ennen virallisia eläkevuosia.Keskisuomalainen 25.8.1998 Hän kuoli Kuopiossa 23. elokuuta 1998 82-vuotiaana.

Merkittävimmät saavutukset
Yleisesti tunnustettuja saavutuksia, joissa Eino Luukkonen on ollut mukana:Savon Sanomat 25.8.1998
 Kuopion maalaiskunnan liittäminen kaupungiksi
 Kuopion keskussairaalan kehittäminen
 Kuopion yliopiston, silloisen korkeakoulun perustaminen
 Hallmanin maakauppa
 Kuopion uimahallin perustaminen
 Pohjois-Savon maakuntakirjaston perustaminen
 Kuopion teatterin kehittäminen
 Kuopion keilahallin perustaminen

Luottamustehtävät
Luukkonen oli mukana muun muassa seuraavissa luottamustoimissa:
 Kuopion keskussairaalan kuntaliiton liittohallitus
 Kuopion kauppakamarin hallitus
 Kuopion Hakan johtokunta ja hallintoneuvosto
 Savon Sellun johtokunta
 Kuopion matkailulautakunta, varapuheenjohtaja

 Lähteet 

Luokka:Kuopion kaupunginjohtajat
Luokka:Äänekosken kunnan- ja kaupunginjohtajat
Luokka:Hyvinkään kauppalan- ja kaupunginjohtajat
Luokka:Vuonna 1915 syntyneet
Luokka:Vuonna 1998 kuolleet